Source: https://www.teknosuomi.fi/2010/11/arvostelussa-desire-hd-osa-12/
Timestamp: 2018-08-15 06:41:34+00:00

Document:
Arvostelussa HTC Desire HD osa 1/2 | Teknosuomi
Julkaistu: perjantai, 05 marraskuu 2010 15:46
Ulkonäkö ennen kaikkea
Desire HD yllättää heti kättelyssä rakenteellaan joka on jämäkkä, sillä laite on työstetty yhdestä alumiinipalasta jonka sisään myös akku, sim-kortti ja SD-kortti sujahtavat omien luukkujensa kautta. Suosittelemme varovaisuutta ko. luukkujen avaamisessa sillä ne ovat todella tiukkoja ja vääränlaisella voimankäytöllä voisimme kuvitella niiden hajoavan aika helposti. Tuo unibody-muotoilu kuitenkin antaa puhelimelle todella miellyttävää jämäkkyyttä ja laite on myös aavistuksen ohuempi kuin alkuperäinen Desire. Puhelimen takakantta koristavat 8Mpix kamera, tyylikkäästi koneistettu kaiuttimen aukko, tupla LED-salama sekä Dolby- ja SRS-mobile logot. Laitteessa ei ole muita fyysisiä näppäimiä kuin äänenvoimakkuudensäädin ja virtanäppäin. Tavallisesta poiketen kuulokeliitäntä sijaitsee laitteen alareunassa microUSB-liitännän vieressä, joka alkujärkytyksen jälkeen tuntuu todella luontevalta paikalta laitteessa jolla on tarkoitus lukea e-kirjoja ja dokumentteja myös pystysuunnassa. Paljon musiikkia kuuntelevalle tuo liitännän paikka ei ole kuitenkaan optimaalisin. Etupuolen valloittaa silkalla koollaan 4.3” SLCD näyttö, kuulokeritilä jonka alle on piilotettu lataus- ja notifikaatio led ja tietenkin kosketusherkät android-näppäimet.
Mitä nopeammin sitä…
Desire HD on nopea ja HTC on pitänyt huolen että tämä näkyy kaikkialla; jo pelkkä puhelimen käynnistäminen, kun puhelin on ollut sammutettuna, on salamannopeaa ja virtanäppäimen painalluksesta puhelimen käyttövalmiiksi saamiseen menee noin neljä sekuntia (nähtävissä esikatseluvideossamme). Puhelin myös liikkuu kotiruudulta toiselle todella sulavasti, valikot rullaavat niin kuin pitääkin. Tosin pientä miinusta siitä että HTC ei ole edelleenkään korjannut jo ensimmäisestä Desirestä tunnettua ”jarrutus”-tärinää ohjelmavalikossa joka saa ohjelmavalikon näyttämään nykivältä, kun ohjelmat skrollataan nopeasti jompaan kumpaan päähän. Kyseessä on HTC:n oma efekti Sensessä, ei siis puute Androidissa tai puhelimen tehoissa.
Myös yleisimpiin asetuksiin pääsyä on nopeutettu ja nämä löytyvät nyt kustomointi-valikon alta. Valikko jossa ennen oli vain Widgettejä tai HTC-Sensen näkymävalikko, on saanut saavillisen käytännöllisyyttä niskaansa ja nyt valikon alta löytyy myös taustakuvat, HTC:n uudet teemat sekä soitto- ja hälytysäänet. Em. Sensen teemat ovat mukava uusi lisä ja näillä puhelimen ulkonäköä saa kustomoitua useammalla eri vaihtoehdolla ja lisää on saatavilla HTCSense.com -palvelun kautta. Myös ilmoitusalue on saanut uusia ominaisuuksia ja sen näyttää nyt viimeisimmät käytetyt ohjelmat selattavana listana. Tämä helpottaa varsinkin ohjelmasta toiseen hyppimistä. Mukavana uutena ominaisuutena Sensen paneelinäkymässä on mahdollisuus vaihtaa paneelien järjestystä pitämällä yksittäistä paneelia pohjassa ja siirtämällä se haluttuun paikkaan.
Desire HD on myös nopea rautansa puolesta ja nopeustesteistä kertoo jotain 1916 pisteen Quadrant-tulos joka on 1.5 -kertainen alkuperäisen Desiren 2.2-versioon ja miltei nelinkertainen Alkuperäisen Desiren 2.1-versioon verrattuna. Tämä ei toisaalta ole ihme, sillä Desire HD käyttää uudempaa piirisarja-arkkitehtuuria ja vaikka laite käyttääkin samaa kellotaajuutta Scorpion-prosessorissaan kuin alkuperäinen, on laite huomattavasti nopeampi ja lisäksi Adreno 205-mallinen 3D-kiihdytin on uudempaa sarjaa ja reilusti nopeampi kuin edeltäjänsä.
Ruudun koko ei ole vain markkinointikikka, vaan kokoa on hyödynnetty useammassa eri paikassa ja esimerkiksi valikot ovat optimoitu isommalle ruudulle ja tekstikoko on pienempi kuin Androidin vakio, joten valikoissa näkyy enemmän vaihtoehtoja kerralla. Virtuaalinäppäimistössä ovat vakiona pinnassa ä, ö ja å kirjaimet, joten turhalta nappien pohjassa pitämiseltä tai erillisen näppäimistön asentamiselta vältytään. Lisäksi näppäimistön reunaa koristavat nuolinäppäimet sillä laitteessa ei ole optista sensoria tai trackpadia. Näppäimistön sanakirja puhuu nyt myös hyvin suomea, joka varmasti miellyttää ennakoivaa tekstinsyöttöä käyttäviä.
Desire HD sisältää HTC:n uusimman valttikortin eli HTC Locations-navigoinnin, kyseessä on siis Nokian Ovi Mapsin tyylinen täysin ilmainen GPS-navigointi joka hyödyntää myös puhelimen sisäistä kompassia jolloin kartta näyttää aina siihen suuntaan mihin olet menossa. Navigoinnista on kaksi versiota, yksinkertaisempi joka näyttää reitin niin 3D:nä, kuin myös ylhäältä kuvattuna, joka riittänee varmasti peruskäyttöön. Premium-versio josta tulee puhelimen mukana 30 päivän testilisenssi, sisältää puheopastuksen ja näyttää myös navigaattori-tyylisesti jäljellä olevan etäisyyden seuraavaan käännökseen. Positiivisena puolena on myös mainittava, että ohjelma ja kartat ovat suomeksi. Tosin testiyksilössämme puheopastus oli vain Englanniksi, mutta emme pystyneet selvittämään löytyykö suomenkielistä opastusta testiä riivanneiden htcsense.comin palvelinongelmien takia. Joten jätämme tarkemman navigaattori testin Desire Z -artikkeliimme.
Navigoinnin lisäksi mukana seuraa hyvä nippu valmiiksi asennettuja ohjelmia. Ensimmäisenä huomion kiinnittää HTC:n oman pdf-lukijan vaihtuminen viralliseen Adobe Readeriin. Esiasennettuna löytyvät myös Amazon MP3-musakauppa, Facebook, HTC Reader e-kirjakauppa ja sen lukuohjelma, Twitter, Quickoffice, SoundHound-biisintunnistusohjelma ja navigointia tukemaan löytyy Autopaneeli-ohjelma, joka aktivoituu joko viralliseen autotelineeseen kiinnitettäessä tai kun laitteeseen kytkeytyy haluttu bluetooth-laite. Näiden lisäksi tietenkin mukana tulee perinteinen Android-arsenaali Gmailista internet-yhteyden jakoon WiFi-hotspottina Wlania käyttäen. Mukana on tietenkin sähköpostia varten Gmail ja HTC:n oma sähköpostiohjelma joka tukee Exchangea, kuten HTC:n vakiokalenterikin.
HTC julkaisi yhdessä Desire HD:n ja Z:n kanssa myös HTCSense.com-palvelukokonaisuuden, joka on yhtä selvä hyökkäys Applen MobileMe-palvelua kohtaan, kuin HTC Locations on Nokian Ovi Mapsia. Palvelun kautta on mahdollista selvittää kadotetun tai varastetun puhelimen sijainti, etälukita ja tyhjentää laite, kytkeä soiton- ja tekstiviestinsiirrot sekä lisäbonuksena kytkeä puhelimen soittoääni soimaan täydellä voimakkuudella. Mikäli kuulut samaan kastiin kuin allekirjoittanut ja hävität puhelimia omaan asuntoosi, tämä on mukava lisäominaisuus.
Lisäksi HTCSense.com mahdollistaa kuvien, videoiden ja ohjelmavinkkien jakamisen kontaktien kesken jotka käyttävät myös HTCSense.comia. HTC on myös lanseerannut omat vaihtoehtoiset pilvi-palvelunsa HTCSense.comin kanssa Googlen vastaavien rinnalle, nyt on myös mahdollista synkata kontaktit HTCSense.comiin. HTC:n pilvipalvelut tosin osaavat parit niksit mitä Google ei osaa, ne synkkaavat myös halutessasi tekstiviestit ja puhelutiedot palveluun josta ne ovat saatavilla, jos puhelin katoaa tai varastetaan. HTCSense.com mahdollistaa myös tekstiviestien lähettämisen tietokoneen kautta omalla puhelimellasi, vaikka puhelin olisi unohtunut toimistolle.
Puhelimen mukana tulevat myös HTCSense.comia varten kaksi ohjelmaa, HTC Hub sisältää soittoääniä, teemoja, taustakuvia, widgettejä HTCSense.comista ja HTC Likes, joka on HTC:n ohjelmasuosituspalvelu josta on helppo bongata ohjelmia jotka voisivat olla kiinnostavia uudelle puhelimelle. HTC Likes on tervetullut lisä Android Marketin rinnalle ja HTC Likesin suosituksia voi tietenkin myös lukea HTCSense.com sivustolta.
HTC on tuonut yhden lisä-ässän hihaansa puhelimen uuden asetuspaneelin muodossa. Virransäästäjä-toiminnon kautta on mahdollista muokata tarkat virransäästöasetukset jotka kytkeytyvät käyttöön, kun määritetty akunvaraustaso alittuu. Säätövaraa löytyy näytön kirkkaudesta puhelimen animaatioihin saakka.
Miinus joudutaan kuitenkin antamaan edelleen hieman epätasaisesta suomenkielisestä käännöksestä käyttöjärjestelmässä, taso on kuitenkin jo valovuosia parempi kuin vanhassa Desiressä. Edelleen joitain asioita ei ole käännetty ollenkaan, joka on nähtävissä esim widgettien valinnassa tai sitten käännökset ovat Google Translate-tasoa. Kuitenkaan mitään niin tökeröä kuin “ikkuna-elementti” ei ole enää nähtäviss ä.
Puhelin tukee DLNA-ominaisuutta ja pystyy toistamaan videoita ja kuvia DNLA-yhteensopivalla TV:llä tai muulla soittimella, lisäksi puhelin osaa kytkeytyä DNLA-mediajakoihin. Mediajaoista voidaan suoratoistaa tai kopioida puhelimeen musiikkia, videoita tai kuvia. Ongelmana tosin on, että Desire HD ei tue edelleenkään XVID, tai MKV-formaatteja natiivina vaan niiden toistamiseen on asennettava Android Marketista esim. erinomainen Rockplayer tai vastajulkaistu VPlayer Alpha-sovellus.
Jatka tästä arvostelumme toiseen osaan >>
Arvostelut Desire desire hd HD HTC htcsense.com review sense
28 thoughts on “Arvostelussa HTC Desire HD osa 1/2”
5.11.2010 at 22:29
Todella kiva arvostelu. Haluaisin kuitenkin tietää, että onko puhelimen näytön pinta lasinen. Olen melko varma, että se on, mutta haluaisin kuitenkin varmuuden asiasta. Entä miten näytön terävyyden ja kirkkauden laita on?
5.11.2010 at 22:59
Samaa gorilla-lasia kuin vanhassakin desiressä, näytön terväyys ja kirkkaus on todella hyvä, mutta kontrasti ei ole niin suuri kuin vanhan desiren AMOLED näytössä, sillä tässä laitteessa on SLCD
6.11.2010 at 00:25
Kiitokset vastauksesta. Tämä varmisti ostopäätöksen.
6.11.2010 at 19:16
Hyvä arvostelu, vei lähemmäs ostopäätöstä. Itsellä perusdesire käytössä, ja mietinnässä oli, onko harppaus DHD:hen liian pieni, vai odotanko vielä ensi vuoteen. Eipä taida malttaa. Näyttö tosin vaihtuu amoledistä slcd:hen, mutta ei tuo ero niin häiritsevä ole verrattuani kahta dessua eri näytöillä. Amoled tosin parempi kyllä, ehdottomasti. Ehkä kestän sen :)
7.11.2010 at 21:10
Jäi vielä mietityttämään, että sopiihan tähän Desire HD puhelimeen esim. Transcendin 16 GB MicroSDHC muistikortti, joka on nopeusluokaltaan 6. Lisäksi olisi mukava tietää, että onko kyseinen kortti mm. nopeusluokaltaan riittävän hyvä vai onko se jopa turhan suuri.
7.11.2010 at 21:12
Microsdhc kortit toimivat kuten vahassaki desiressä. Ja liian nopeaa sdkorttia ei olekkaan
13.11.2010 at 14:03
Onko kokemusta mikä muistikortti olisi kaikinpuolin hyvä hankinta? Kriteereinä tietenkin tarpeeksi nopea tiedonsiirto, muistin koko ja hinta/laatusuhde.
13.11.2010 at 14:13
Hyvä kysymys, mutta paikka hieman väärä. Suosittelen kysymään asiaa keskustelualueellamme http://forum.androidsuomi.fi/
19.11.2010 at 00:06
Gsmarenan testissä moitittiin kuulokelähdön äänenlaatua, varsinkin kuulokekäytössä. Kommentteja tästä?
19.11.2010 at 10:48
Omilla hifikuulokkeilla testattuna oli ääni puhtaampi kuin vanhassa desiressä ja omalle korvalle mielyttävämpi. Ainoa negatiivisuus on tuo kuulokelähdön paikka joka on pohjassa.
30.11.2010 at 13:22
Premium-versio josta tulee puhelimen mukana 30 päivän testilisenssi….
Missä tämä lisenssi on? itse en moista ole nähnyt pakkauksen mukana tulleen!
Lisenssiä tarjotaan aktivoitavaksi kun navigointi käynnistetään ensimmäistä kertaa autopaneelin kautta, huom. data yhteys pitää olla käytettävissä.
1.12.2010 at 23:55
Kiitos erinomaisesta, asiantuntevasta arvostelusta. Desire Z näyttäisi juuri sopivalta uskolliselle HTC-käyttäjälle, joka on kyllästynyt Winmobileen ja virtuaalinäppäimistön hankaluuteen.
Valitettavasti vain laitetta kokeiltuani yksi uskomaton kömmähdys Android-käyttöjärjestelmässä tekee minulle ja huomattavalle osalle potentiaalisia ostajia tästä ja muista Android-puhelimista käyttökelvottoman!
Tekstikoko käyttiksessä ja kaikissa sovelluksissa on liian pieni minun aivan pikkuise likinäköisille silmilleni. Olin juuri lähdössä siitä huolimatta ostamaan puhelinta, mutta päätin vilkaista netistä, kuinka tekstikokoa suurennetaan, jotta voisin kokeilla sitä kaupassa…
Hämmästykseni oli suuri, kun tuntienkaan etsimisen jälkeen ratkaisua ei löytynyt! Androidissa tekstikokoa ei voi säätää!!! Kaikissa muissa puhelimissa tämä onnistuu vaivattomasti.
Toki ohjelmakohtaisia kikkailuja ja apuohjemia on, mutta käyttöjärjestelmätasolla tuo ei onnistu, ainakaan hakkeroimatta rommia ja siten luopuen takuusta. Seurasin ihmetyksen vallassa liki pari vuotta pitkiä keskusteluketjuja, joissa sadat ihmiset vaativat Googlea ja HTC:tä ja muita puhelinvalmistajia tekemään jotain. Ovat jopa nostaneet ryhmäkanteita asiasta oikeudessa.
Arvioisin, että näkökykyni on yhtä hyvä kuin noin 60-70 prosenttilla ihmisistä. Se, että minä ja loput jäävät automaattisesti Androidin käyttäjäkunnan ulkopuolelle, siihen ei edes Googlella luulisi olevan varaa.
Jonne, tiedätkö sinä mitään tämän ongelman taustoista ja ratkaisuyrityksistä?
2.12.2010 at 11:21
Hei, itseasiassa olet osittain oikeassa ja osittain väärässä. Yleistä fonttikoon vaihtoa ei tosiaan Z:ssa ole mutta miltei kaikissa ohjelmissa on oma fonttikokonsa, esimerkiksi sähköpostiohjelmassa, gmailissa jne. Lisäksi selain yms on zoomattavissa jolloin tekstikokovaihtuu ruudulle sopivaksi lennossa. Ongelma on lähinnä Androidissa, ei HTC:ssa ja tähän on alustavasti tulossa korjaus 2.3 tai myöhemmässä Androidversiossa. Omalla lähisukulaisella on hieman samaa ongelmaa kuin sinulla, mutta hänellä pienen totuttelun jälkeen ei ollut ongelmaa käyttää laitetta kunhan vain sääti sähköpostiohjelmien fonttikoon sopivaksi ja määritti internetselaimen zoomitason maksimiin alussa (jolloin vältytään turhalta sisään zoomaamiselta). HTC:n omissa ohjelmissa siis löytyy helppokäyttöisyyttä lisääviä ominaisuuksia, mutta ongelma tulee googlen/androidin vakio-ohjelmia käytettäessä vastaan. Korjausta varmasti tulee, mutta valitettavasti me emme tiedä sen aikataulusta tai Googlen suunnitelmista sitä varten enempää kuin muutkaan.
Lisäksi osalla vahtoehtoisista launchereista on mahdollista suurentaa ikoneita, widgettejä ja myös muokata fonttikokoa, joten vaihtamalla htc:n sensen esimerkiksi Open Homeen pääseet osasta ongelmia eroon.
2.12.2010 at 19:44
Jonne, kiitos vastauksestasi.
Pitää tutkia ja testata luuria vielä uudestaan, jos nuo neuvot auttaisivat tarpeeksi. Veri kun muuten vetäisi Androidiin päin…
Ja onnittelut hyvistä artikkeleista, jatka samaan malliin.
2.12.2010 at 23:07
Onkohan kellään varmaa tietoa siitä, onko puhelimessa tavallinen LCD vai Sonyn S-LCD? Netistä löytyy tietoa kumpaankin suuntaan, ja HTC itse ei vaikuttaisi mainostavan erityisesti kumpaakaan.
Ihmettelen lähinnä, koska kun kävin kaupassa luuria katsomassa, niin näytön katselukulmat jättivät aika tavalla toivomisen varaa. Vähänkin näyttöä kallistaessa varsinkin harmaansävyt vaihtelivat villisti (HTC:n Weather-ohjelma on hyvä paikka testata tätä). Vertaan tässä AMOLED:iin, mutta toisaalta S-LCD:n pitäisi olla hyvin vertailukelpoinen tässä suhteessa (esim. http://www.engadget.com/2010/09/13/spot-the-difference-htc-desires-slcd-versus-amoled/). Näin ei minusta missään tapauksessa kuitenkaan HD:n näytön suhteen ollut.
Olin ostamassa puhelinta sen enempää miettimättä, nyt alkoi kuitenkin mietityttää.
3.12.2010 at 23:04
Todella hyvä arvostelu, joka varmisti ostopäätökseni : ).. kiitos siis tästä, uskon että ei ollut turha tilaus :)
10.1.2011 at 20:20
Googlettamalla tuntuu löytyvän helpommin väitöksiä että HTC Desireissä ei käytetä gorilla-lasia. Mikä on tiedonlähteesi asian suhteen?
10.1.2011 at 23:28
Olet oikeassa, saimme hieman misinformaatiota HTC:lta artikkelin tekohetkellä. Kyseessä on Gorillalasin kaltainen lasiseos, mutta ei virallinen Gorilla Glass(tm) joka on Corning INC:n tuotemerkki. Kestävyys pitäisi olla HTC:n mukaan samaa luokkaa.
Erbertti
15.6.2011 at 12:47
Ostin htc desire hd:n. siinä ei ole mahdollisuutta valita kieleksi suomea. mistä voin saada sen suomenkieliseksi?
15.6.2011 at 15:53
Jos ostit UK version et virallisesti mitenkään.
16.6.2011 at 12:44
Voiko sen epävirallisesti saada jostain?
27.6.2011 at 18:34
Täällä sama pulma. ei suome valikoissa vaikka ostin verkkokaupasta. taidan palauttaa koko roskan!
31.7.2011 at 03:16
Heips. Onko kyseessä vain yksilöllinen vika vai kaikissa HT Desire HD malleissa että valokuvan laatu on hyvin selkeästi vasemmalta puolelta (=vaakakuva) epätarkka (=sumea)? Olen kuvannut tällä alkuvuodesta lähtien ja tätä se on ollut koko ajan. Kun liikkeestä kyselin tästä, samaisesta mistä ostin, heillä ei ole minkäänlaista kiinnostusta koko asiaan vaan ehdottavat että lähetä huoltoon.
31.7.2011 at 09:13
Veikkaan yksilöllistä vikaa, ja suosittelisin myös huoltoon lähettämistä.
18.8.2011 at 14:59
oon harkitsemassa ensimmäistä tälläistä älypuhelinta , onko tää htc desire hyvä vaihtoehto siihen :)

References: HD 
 HD 
 HD 
 HD 
 HD 
 HD 
 HD 
 hd 
 HD 
 HD 
 HD